als_Latn dik_Latn tur_Latn
Ngritja e Koalicionit për Kualifikimin Ndërkulturor të Edukatorëve dhe Arsimin Gjithëpërfshirës ndaj Minoritetit Rom”.
U organizua me datë 3 Prill 2014, në ambientet e sallës së konferencave tek kampusi universitar, konferenca me titull “Ngritja e Koalicionit për Kualifikimin Ndërkulturor të Edukatorëve dhe Arsimin Gjithëpërfshirës ndaj Minoritetit Rom”, konferenca u zhvillua në kuadrin e Projektit “Përgjigje Sistemike dhe Akademike ndaj Anti-Gypsizmit dhe Praktikave Diskriminuese ndaj Romëve në Sistemin Arsimor” mbështetur nga Roma Initiative Office (RIO) Budapest, dhe zbatuar nga Instituti i Kulturës Rome në Shqipëri ( IRCA) në bashkëpunim me Ministrinë e Arsimit dhe Sportit, Fakultetin e Edukimit të Universitetit “Aleksandër Moisiu” Durrës, si dhe Institute on Family and Neighborhood Life (IFNL) pranë Universitetit Clemson në SHBA.
Në këtë konferencë nderuan me pjesëmarrjen e tyre Rektori i UAMD-së, Prof. Dr. Mit’hat Mema, Znj. Nora Malaj, Zv/ Ministre e Arsimit dhe Sportit, Dekania e Fakultetit të Edukimit Prof. As. Dr. Kseanela Sotirofski, Z. Bledar Taho, Drejtor Ekzekutiv i IRCA, etj.
Në fjalën e tij Rektori Mema, shprehu vlerat dhe rolin e kësaj konference, në bashkëpunimin ndërkulturor, si edhe rëndësinë që ka ndryshimi i mentalitetit në lidhje me diskriminimin e minoriteteve, “Ata janë pjesë e shoqërisë sonë dhe pavarësisht ngjyrës ndajnë të njëjtat të drejta në shoqëri”.
Rektori Mema, theksoi rolin e rëndësishëm që ka Universiteti, në c’rrënjosjen e paragjykimeve dhe në bashkëpunimin ndërkulturor, si një binom i rëndësishëm për t’i dhënë një mundësi më shumë minoritetit rom për t’u integruar në shoqëri.
Qëllimi i kësaj konference ishte nxitja e diskutime rreth strategjive kryesore që sigurojnë një edukim ndërkulturor në institucionet arsimore shqiptare duke garantuar gjithëpërfshirje ndaj minoritetit rom. Në fokus ishin kryesisht kurrikulat e shkencave të edukimit në nivelin pasuniversitar ndaj aspekteve teorike dhe praktike të ndërkulturalizmit dhe përgjigjeve ndaj sfidave për të luftuar praktikat diskriminuese ndaj minoritetit rom. Synimi i këtij aktiviteti ishte edhe ndërtimi i partneritetit ndërmjet profesionistëve të interesuar për edukimin ndërkulturor duke krijuar mundësi shkëmbimi të botimeve dhe të materialeve të larmishme që lidhen me çështjen.
als_Latn als_Latn als_Latn als_Latn als_Latn als_Latn